Държавен вестник, бр. 88, 2023 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  88
подаване, съответно от приоритетната є дата, 
ако впоследствие бъде направена публика-
ция в Официалния бюлетин на Патентното 
ведомство.
Изобретателска стъпка
Чл. 52. (1) Изобретателската стъпка се 
преценява на основание чл. 9 от ЗПРПМ.
(2) Състоянието на техниката при оценя-
ване на изобретателската стъпка не включва 
съдържанието на по-ранните национални 
заявки за патент, публикувани на или след 
датата на подаване на заявката.
(3) Терминът „очевиден начин“ означава, 
че изобретението следва явно или логично 
от състоянието на техниката, т.е. не изисква 
познания, надвишаващи познанията, присъщи 
за специалиста в областта.
(4) Специалист в областта е този, който:
1. познава общото състояние на техниката 
в неговата и съседни области;
2. притежава общи технически познания, 
квалификация в съответна технологична об-
ласт, както и умение, с което сам може да 
усъвършенства своята област.
Промишлена приложимост
Чл. 53. (1) Промишлената приложимост се 
преценява въз основа на чл. 10 от ЗПРПМ.
(2) В понятието „промишленост“ се включва 
всяка физическа дейност с технически харак-
тер, която принадлежи към полезните или 
практическите области в промишлеността, 
селското стопанство, медицината и биологията.
(3) Терминът „физическа дейност с техни-
чески характер“ означава, че изобретението, 
за което се иска закрила, трябва да се отнася 
до решаването на технически проблем и да 
е описано с технически признаци, изразени 
с термини, характерни за областта, до която 
се отнася предметът на изобретение.
(4) Изискването предметът на изобретението 
да бъде произвеждан или многократно използ-
ван означава, че той трябва да бъде обективно 
осъществим. За да бъде „обективно осъщест-
вим“, предметът на изобретението не трябва да 
се основава на принципи на действие, противо-
речащи на установени физически закони, които 
го правят неработоспособен (перпетуум-мобиле 
и др.). Предметът на изобретението трябва 
да може да се произвежда неограничен брой 
пъти, а методът – да се прилага многократно, 
при което всеки път да се получава един и 
същ резултат. Продуктът трябва да има винаги 
посочените в описанието качества.
Преценка на патентоспособността
Чл. 54. (1) Преценката на патентоспособ-
ността на изобретението, за което се претен-
дира в претенциите, се извършва до изтичане 
на 6 месеца от срока по чл. 46г от ЗПРПМ в 
съответствие с изискванията по чл. 6, ал. 1 и 
чл. 7а от ЗПРПМ въз основа на резултатите 
от проучването и писмените възражения по 
чл. 46г от ЗПРПМ, когато са постъпили такива.
(2) Преценката за патентоспособността на 
изобретението се прави въз основа на срав-
нителен анализ с най-близкото релевантно 
решение за определяне на общите и различ-
ните технически признаци.
(3) Проверява се отново единството на 
заявката в съответствие с чл. 30 – 34 във 
връзка с намерените релевантни материали 
при проучването, които оспорват новостта 
на независимата/независимите претенция/
претенции.
(4) Когато при преценката на патентоспо-
собността се окаже, че независимата претенция 
е нова и има изобретателска стъпка, подчи-
нените є зависими претенции не се подлагат 
на анализ за новост и изобретателска стъпка. 
Ако независимата претенция не е нова или 
няма изобретателска стъпка, се преценява 
патентоспособността на зависимите претенции 
в комбинация с независимата.
(5) Когато след сравнителния анализ се 
установи, че заявеното изобретение отгова-
ря на изискванията по чл. 6, ал. 1 и/или по 
чл. 7а от ЗПРПМ, а описанието, претенциите 
и чертежите отговарят на изискванията на 
чл. 19 – 23 и чл. 27, на заявителя се изпращат:
1. писмено становище по чл. 47, ал. 1 
от ЗПРПМ, с което се уведомява, че изоб- 
ретението е патентоспособно и в което се 
посочват дължимите такси съгласно чл. 47,  
ал. 5 от ЗПРПМ;
2. докладът от проучването по чл. 49;
3. възраженията от трети лица, подадени в 
съответствие с чл. 45, ако такива са постъпили.
(6) На основание чл. 47, ал. 2 и 5 от ЗПРПМ 
на заявителя се предоставя тримесечен срок 
от получаването на документите по ал. 5, в 
който да внесе промени и/или коментар по 
становището и постъпилите възражения, както 
и да заплати таксите.
(7) Когато в срока по чл. 47, ал. 2 от ЗПРПМ 
заявителят внесе промени, те се проверяват 
за съответствие с изискванията на чл. 42, 
ал. 3 от ЗПРПМ. Ако промените отговарят 
на изискванията, но не са платени таксите, 
на заявителя се изпраща съобщение за запла-
щане на таксите в тримесечен срок съгласно 
чл. 47, ал. 5 от ЗПРПМ или допълнително в 
едномесечен срок в двоен размер съгласно 
чл. 53 от ЗПРПМ.
(8) Решение за издаване на патент се взе-
ма, когато в срока по чл. 53 от ЗПРПМ са 
заплатени таксите по чл. 47, ал. 5 от ЗПРПМ.
(9) Когато таксите по чл. 47, ал. 5 от 
ЗПРПМ не са заплатени, заявката се счита 
за оттеглена на основание чл. 47, ал. 6 от 
ЗПРПМ и се взема решение за прекратяване 
на производството по заявката.